***Výbor***

***Národnej rady Slovenskej republiky***

***pre zdravotníctvo***

**36**. schôdza výboru

Číslo:CRD-2000/2014

**126**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 18. novembra 2014**

Výbor Národnej rady Slovenskej republiky pre zdravotníctvo prerokoval vládny návrh zákona o štátnom rozpočte na rok 2015 a  návrh rozpočtu verejnej správy na roky 2015 až 2017 (tlač 1170) a

**A. s ú h l a s í**

s vládnym návrhom zákona o štátnom rozpočte na rok 2015 (tlač 1170) so zapracovaním týchto zmien:

1. V prílohe č. 3 v kapitole Ministerstva zdravotníctva Slovenskej republiky sa suma výdavkov celkom „1 204 201 689“ nahrádza sumou „1 356 180 701“ a suma výdavky spolu bez prostriedkov EÚ „1 199 858 121“ sa nahrádza sumou „1 351 837 133“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 v paragrafovom znení zákona o štátnom rozpočte na rok 2015.

Výdavky kapitoly Ministerstva zdravotníctva SR sa zvyšujú o sumu 151 979 012 eur, ktoré sa použijú na zdravotné poistenie platené štátom za skupiny osôb ustanovené zákonom z dôvodu vykrytia zníženia príjmu zo zdravotných odvodov vplyvom zavedenia odvodovej odpočítateľnej položky.

1. V prílohe č. 4 v časti 21 – Ministerstvo zdravotníctva SR sa suma výdavkov spolu za kapitolu „1 204 201 689“ nahrádza sumou „1 356 180 701“, suma výdavkov na program 07A – Zdravotná starostlivosť „1 143 962 634“ sa nahrádza sumou „1 295 941 646“.

Zmeny v kapitole Ministerstva zdravotníctva SR sa premietajú do príloha č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a časti programov vlády SR na rok 2015“.

**B. b e r i e n a  v e d o m i e**

návrh rozpočtu verejnej správy na roky 2015 až 2017;

**C. o d p o r ú č a**

**Národnej rade Slovenskej republiky**

1. vládny návrh zákona o štátnom rozpočte na rok 2015 (tlač 1170) schváliť,

2**.** návrh rozpočtu verejnej správy na roky 2015 až 2017 **vziať na vedomie,**

3. **požiadať vládu Slovenske republiky,**

dôsledne zabezpečovať úlohy vyplývajúce zo schváleného štátneho rozpočtu na rok 2015;

**D. p o v e r u j e**

**predsedu výboru**

predložiť stanovisko výboru predsedovi gestorského Výboru Národnej rady Slovenskej republiky pre financie a rozpočet.

# Richard R a š i

predseda výboru

**Emília M ü l l e r o v á**

overovateľka výboru